b'\n_START_ARTICLE_\nMiguel Lay\xc3\xban\n_START_SECTION_\nSeurajoukkueura\n_START_PARAGRAPH_\nLay\xc3\xbanin kasvattajaseura on Veracruz. H\xc3\xa4n edusti seuraa vuodet 2006-2009. Vuonna 2009 Lay\xc3\xban siirtyi Eurooppaan, Italian Serie A:n Atalanta BC:n riveihin. H\xc3\xa4n pelasi kaudella 2009-2010 Serie A:ssa vain kaksi ottelua ja siirtyi kauden j\xc3\xa4lkeen takaisin Meksikoon, nyt Club Am\xc3\xa9rican riveihin. Seurassa Lay\xc3\xban on voittanut vuonna 2013 Meksikon liigan Clausuran ja on yksi seuran avainpelaajista._NEWLINE_Tammikuussa 2015 Lay\xc3\xban siirtyi Englannin mestaruussarjan Watford FC:hen. Seura nousi Valioliigaan kaudeksi 2015-2016.\n_START_SECTION_\nMaajoukkueura\n_START_PARAGRAPH_\nLay\xc3\xban debytoi Meksikon jalkapallomaajoukkueessa vuoden 2013 Gold Cupissa, jossa Meksiko eteni semifinaaleihin. Ensimm\xc3\xa4isen maaottelumaalinsa Lay\xc3\xban teki toukokuussa 2014 Estadio Aztecalla Israelia vastaan harjoitusottelussa. H\xc3\xa4n teki tuossa peliss\xc3\xa4 kaksi maalia. H\xc3\xa4n kuului joukkueeseen my\xc3\xb6s vuoden 2014 MM-kisoissa. Lay\xc3\xban pelasi kisoissa t\xc3\xa4ydet minuutit Meksikon jokaisessa nelj\xc3\xa4ss\xc3\xa4 ottelussa oikean laitapakin paikalla. Meksiko putosi nelj\xc3\xa4nnesv\xc3\xa4lieriss\xc3\xa4 Alankomaille.'